laion/Wikipedia-Exotic huggingface dataset:
שרה ברחובות

שרה ברחובות הוא סינגל של הזמרת-יוצרת הישראלית ריטה, שיצא לאור במרץ 1990. את השיר כתבה צרויה להב, הלחין רמי קלינשטיין, עיבדו קלינשטיין ורמי לוין. בשנת 2015, 25 שנה לאחר צאת הגרסה המקורית, הופיע לראשונה השיר בגרסת האירוויזיון על גבי אלבום האוסף שלה. השיר הוא בלדה, כשריטה מתארת את רגשותיה המעורפלים בקשר למערכת יחסים. היא שרה למאהב שלה: "ואתה שכל חיי / תישאר כמו כתובת מלח על ידי" והסימנים: "והמים הגדולים / שהיית בשבילי / התרחקו ולא באים יותר אלי". כתוצאה מכך, היא שרה שהיא עזבה את המאהב שלה והיא שרה עכשיו ברחובות, כדי למנוע עימות עם רגשותיה בעניין. השיר מלווה בווידאו קליפ. השיר נבחר על ידי ועדה מטעם רשות השידור לייצג את ישראל באירוויזיון 1990 שנערך בזאגרב, שביוגוסלביה. גרסת השיר הוקלטה פעם אחת בעברית ופעם נוספת באנגלית ויצאה באלבום סינגל. השיר בתחרות בוצע בעברית. ב-25 בפברואר 1990 נחשפו לראשונה מילות השיר, במרץ 1990 יצא לאור כסינגל, וב-6 באפריל 1990 נחשף לראשונה השיר בטלוויזיה במסגרת התוכנית סיבה למסיבה. באירוויזיון שובץ השיר במקום העשירי בסדר ההופעה, אחרי קטיל סטוקאן מנורווגיה עם "Brandenburger Tor" ולפני לוני דוואנטייר מדנמרק עם "Hallo, hallo". בסיום ההצבעה, קיבלה ריטה 16 נקודות, וסיימה את התחרות במקום ה-18 מתוך 22. לאחר יותר מ-20 שנה חשפה ריטה את הטראומה הגדולה שלה מהאירוויזיון. לדבריה, היא התרגשה וזייפה במהלך הופעתה. בישראל השיר זכה להצלחה וריטה מופיעה עם השיר כמעט בכל הופעה שלה, בעיבודים שונים לשיר. בשנת 2019, לכבוד האירוויזיון שנערך בישראל, ביצעה ריטה את השיר בעיבודו המקורי לראשונה מאז התחרות בשנת 1990. שרה ברחובות, ברשת החברתית פייסבוק מידע על היצירה "שרה ברחובות" באתר Discogs אקורדי השיר "שרה ברחובות" באתר Tab4u סרטון השיר "שרה ברחובות" באתר יוטיוב מילות השיר "שרה ברחובות" באתר שירונט שרה ברחובות, באתר "פזמונט" שרה ברחובות, באתר אקו"ם שרה ברחובות באתר סטריאו ומונו שרה ברחובות באתר מוזיקה ישראלית אורי שצ'יגובסקי, 1990: משא כבד, באתר ישראל היום, 22 באפריל 2019 שרה ברחובות באתר פטיפון ריטה - שרה ברחובות, סרטון באתר יוטיוב (אורך: 2:51) Rita - Look At Me, סרטון באתר יוטיוב (אורך: 3:00) יובל ניב, מילים, באתר מעריב, ‏25 בפברואר 1990 שרה ברחובות, ‏6 באפריל 1990 "עושה חשמל". מעריב. 1990-04-06. ריטה ב"סיבה למסיבה" 1990, סרטון באתר יוטיוב Eurovision 1990 Israel, סרטון באתר יוטיוב (אורך: 3:11) וואלה! סלבס‏, צפו: ריטה חושפת את הטראומה הגדולה שלה, באתר וואלה, 16 במאי 2013 ריטה "שרה ברחובות"- אמפי שוני, מאי 2019, סרטון באתר יוטיוב (אורך: 2:54) CD, Maxi-Single, Discogs Vinyl, 12", 33 ⅓ RPM, Maxi-Single, Discogs Cassette, Promo, Discogs המצעד השבועי של רשת ג' מתאריך 24 באפריל 1990, באתר "פזמונט" המצעד השנתי תש"ן (1990), באתר "פזמונט" התוצאות, מעריב, 23 בספטמבר 1990
טקס פרסי אוסקר ה-47

טקס פרסי אוסקר ה-47 (באנגלית: 47th Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1974 נערך בדורותי צ'נדלר פביליון שבלוס אנג'לס, קליפורניה, ב-8 באפריל 1975. מנחי הטקס היו בוב הופ, שירלי מקליין, סמי דייוויס ג'וניור ופרנק סינטרה. סרט המאפיה "הסנדק חלק שני" הוביל את רשימת הזכיות בטקס עם שישה פרסים בסך הכול, כולל פרס הסרט הטוב ביותר. על עבודתו בסרט זכה פרנסיס פורד קופולה בפרסי הסרט הטוב ביותר (כמפיק), הבמאי הטוב ביותר והתסריט המעובד הטוב ביותר, בעוד אביו, המלחין קרמיין קופולה, זכה בפרס לפסקול המקורי הטוב ביותר (יחד עם נינו רוטה). במהלך הטקס הוענקו פרסי אוסקר לשם כבוד לבמאים הוותיקים הווארד הוקס וז'אן רנואר, וכן הוענק פרס לפעילות הומניטרית לנשיא חברת יונייטד ארטיסטס, ארתור קרים. פרס אוסקר להישגים מיוחדים הוענק לסרט רעידת אדמה בגין האפקטים החזותיים יוצאי הדופן שהציג. הסרט הישראלי "המכה ה-81" היה מועמד לפרס הסרט התיעודי הטוב ביותר. מדיה וקבצים בנושא טקס פרסי אוסקר ה-47 בוויקישיתוף אתר האינטרנט הרשמי של טקס פרסי אוסקר ה-47 טקס פרסי אוסקר ה-47, במסד הנתונים הקולנועיים IMDb (באנגלית) רשימת הזוכים המלאה, באתר הרשמי "המכה ה-81" מועמד לאוסקר, דבר, 23 בפברואר 1975
רובר 6

רובר 6 (באנגלית: Rover 6) היא מכונית פתוחה בסגנון מכונית עידן פליז מסוג "טורפדו" ("(Torpedo (automobile") (אנ')) מתוצרת יצרנית הרכב הבריטית רובר אשר יוצרה בין השנים 1905–1912. בראש פרויקט ייצור ועיצוב הדגם עמד "Edmund Woodward Lewis". "רובר 6", שנת 1905 "רובר 6", שנת 1905 "רובר 6", שנת 1905 - מבט לתא הנהג "רובר 6", שנת 1905 - מבט למנוע "רובר 6", שנת 1905 "רובר 6", שנת 1906 רובר "רובר 6" - תמונות מדיה וקבצים בנושא רובר 6 בוויקישיתוף Culshaw; Horrobin (1974). Complete Catalogue of British Cars. London: Macmillan. ISBN 0-333-16689-2. The Rover Story. Graham Robson. 1977. Patrick Stephens Ltd. ISBN 1-85260-175-2
AppLocker

AppLocker היא טכנולוגיה של "רשימה לבנה" שהוצגה לראשונה במערכת ההפעלה של Windows 7 של מיקרוסופט. AppLocker מאפשר להגביל הרשאות הפעלה של אפליקציות על בסיס מגוון פרמטרים שלהן כגון נתיב, כותב האפליקציה, או קוד הגיבוב שלהן (Hashcode). ‏AppLocker יכול להיות מוגדר עבור קבוצה בארגונים גדולים באמצעות מדיניות קבוצה. ישנן מספר דרכים לגרום לאפליקציה "נעולה" לקבל הרשאות הרצה:  כתיבת תוכנית לא מאושרת למיקום שממנו ישנן הרשאות הרצה כוללות. כתיבת תוכנית מאושרת (שנמצאת ברשימה הלבנה) שתריץ את התוכנית הלא מאושרת. באמצעות חטיפת ספריות בינאריות (Dll Hijacking). בצורה זו שמים DLL בספריה לא מאושרת אך שאפליקציה מאושרת תחפש אותו שם לפני במסגרת קדימויות החיפוש של ספריות על פי מדיניות Windows. AppArmor אתר האינטרנט הרשמי של AppLocker "AppLocker". Microsoft TechNet. Microsoft. נבדק ב-23 באוגוסט 2012. {{cite web}}: (עזרה) "AppLocker Bypass – InstallUtil". Penetration Testing Lab. נבדק ב-27 ביולי 2017. {{cite web}}: (עזרה) "AppLocker Bypass Techniques". Evi1cg's blog. נבדק ב-27 ביולי 2017. {{cite web}}: (עזרה) "How to Bypass Windows AppLocker". Hacking Tutorial. נבדק ב-27 ביולי 2017. {{cite web}}: (עזרה) "Bypassing Application Whitelisting". CERT/CC Blog. נבדק ב-27 ביולי 2017. {{cite web}}: (עזרה) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אגף 121

אגף 121 היא סוכנות סייבר צפון קוריאנית שהוקמה בשנת 1998 ומהווה חלק מזרוע המודיעין של הכוחות המזוינים של צפון קוריאה. על פי דווחי הרשויות האמריקניות, זרוע המודיעין (Reconnaissance General Bureau) מנהל מבצעים חשאיים ויש לו שישה אגפים. פעולות סייבר נחשבות דרך חסכונית יחסית עבור צפון קוריאה לשמירה על האופציה הצבאית האסימטרית, וכן כאמצעי איסוף מודיעין; המטרות המרכזיות לאיסוף מודיעין עבור צפון קוריאה הן: דרום קוריאה, יפן וארצות הברית. יחידה נוספת ידועה (לכאורה) בזרוע המודיעין נקראת משרד מספר 91. Park, Ju-Min; Pearson, James (5 בדצמבר 2014). "In North Korea, hackers are a handpicked, pampered elite". Reuters. נבדק ב-18 בדצמבר 2014. {{cite web}}: (עזרה) Gibbs, Samuel (2 בדצמבר 2014). "Did North Korea's notorious Unit 121 cyber army hack Sony Pictures?". The Guardian. נבדק ב-20 בינואר 2015. {{cite web}}: (עזרה) John Pike. "North Korean Intelligence Agencies". Federation of American Scientists, Intelligence Resource Program. נבדק ב-20 בינואר 2015. {{cite web}}: (עזרה) United States Department of Defense. "Military and Security Developments Involving the Democratic People's Republic of Korea 2013" (PDF). Federation of American Scientists. נבדק ב-20 בינואר 2015. {{cite web}}: (עזרה) Robertson, Jordan; Lawrence, Dune; Strohm, Chris (7 בדצמבר 2014). "Sony's Breach Stretched From Thai Hotel to Hollywood". Bloomberg News. Bloomberg Businessweek. {{cite news}}: (עזרה) ערך זה הוא קצרמר בנושא קוריאה הצפונית ובנושא צבא. אתם מוזמנים לתרום לוויקיפדיה ולהרחיב אותו.
הקורפוס הראשון (בוואריה)

הקורפוס הראשון (בבווארית: I. Armee-Korps) היה קורפוס בצבא הבווארי ומאוחר יותר בצבא הקיסרות הגרמנית. הקורפוס לחם במלחמת צרפת–פרוסיה ומלחמת העולם הראשונה ופורק ב-1919. כחלק מרפורמה גדולה שנערכה בצבא הבווארי ב-1868, הוקם בתחילת 1869 הקורפוס הראשון. הקורפוס נערך בדרום ממלכת בוואריה בעוד הקורפוס השני נערך בצפון. בין השנים 1870–1871 נערכה מלחמת צרפת–פרוסיה. בוואריה הייתה קשורה עם פרוסיה במסגרת חוזי ההגנה של הקונפדרציה הצפון-גרמנית, ולפיכך הקורפוס הראשון נשלח לסייע לפרוסים כחלק מהארמייה השלישית בפיקוד פרידריך, נסיך הכתר של פרוסיה. הבווארים השתתפו בקרב וורת, קרב בומונט, קרב באזיי וקרב סדאן. לאחר המלחמה התבצע איחוד גרמניה ומדינות גרמניה השונות אוחדו ליצירת הקיסרות הגרמנית. כחלק מרפורמה זו, אוחדו צבאותיהן של שאר המדינות עם הצבא הפרוסי ליצירת צבא הקיסרות הגרמנית. מכיוון שבוואריה הייתה המדינה הגדולה ביותר בקיסרות אחרי פרוסיה, היא נהנתה מפריבילגיות שונות שהתבטאו בין היתר בתחום הצבאי. בעוד שבעתות מלחמה היו חייבות שאר המדינות לאחד את המטות הכלליים של צבאותיהן עם המטכ"ל הפרוסי, בוואריה הורשתה להחזיק מטכ"ל עצמאי. בעתות מלחמה היו הקורפוסים של שאר המדינות מתאחדים עם הקורפוסים הפרוסיים ובהתאם לכך ממוספרים מחדש. הקורפוסים הבווארים נותרו עצמאיים ושמרו על המספור המקורי שלהם. עם פרוץ מלחמת העולם הראשונה באוגוסט 1914, היה הקורפוס תחת פיקוד אוסקר פון קסילנדר. הוא נערך בחזית המערבית במסגרת הארמייה השישית אשר חייליה גויסו בעיקר מבוואריה (למעט הקורפוס ה-21 הכלל גרמני) והייתה תחת פיקוד רופרכט, נסיך הכתר מבוואריה. הקורפוס לקח חלק בקרב לורן, ולאחר מכן במלחמת החפירות באזור פיקרדי, פרון ואראס. הקורפוס השתתף בקרב ורדן, אולם עד סוף המלחמה הושאר רוב הזמן בעתודה. הוא פורק עם סיום המלחמה ופירוקה של ממלכת בוואריה (והקיסרות הגרמנית בכלל). מדיה וקבצים בנושא הקורפוס הראשון בוויקישיתוף הקורפוס הבווארי הראשון (בגרמנית) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
הקורפוס השני (בוואריה)

הקורפוס השני (בבווארית: II. Armee-Korps) היה קורפוס בצבא הבווארי ומאוחר יותר בצבא הקיסרות הגרמנית. הקורפוס לחם במלחמת צרפת–פרוסיה ומלחמת העולם הראשונה ופורק ב-1919. כחלק מרפורמה גדולה שנערכה בצבא הבווארי ב-1868, הוקם בתחילת 1869 הקורפוס השני. הקורפוס נערך בצפון ממלכת בוואריה בעוד הקורפוס הראשון נערך בדרום. בין השנים 1870-1871 נערכה מלחמת צרפת–פרוסיה. בוואריה הייתה קשורה עם פרוסיה במסגרת חוזי ההגנה של הקונפדרציה הצפון-גרמנית, ולפיכך הקורפוס השני נשלח לסייע לפרוסים כחלק מהארמייה השלישית בפיקוד פרידריך, נסיך הכתר של פרוסיה. הבווארים השתתפו בקרב ויסמבורג, קרב וורת, קרב סדאן והמצור על פריז. לאחר המלחמה התבצע איחוד גרמניה ומדינות גרמניה השונות אוחדו ליצירת הקיסרות הגרמנית. כחלק מרפורמה זו, אוחדו צבאותיהן של שאר המדינות עם הצבא הפרוסי ליצירת צבא הקיסרות הגרמנית. מכיוון שבוואריה הייתה המדינה הגדולה ביותר בקיסרות אחרי פרוסיה, היא נהנתה מפריבילגיות שונות שהתבטאו בין היתר בתחום הצבאי. בעוד שבעתות מלחמה היו חייבות שאר המדינות לאחד את המטות הכלליים של צבאותיהן עם המטכ"ל הפרוסי, בוואריה הורשתה להחזיק מטכ"ל עצמאי. בעתות מלחמה היו הקורפוסים של שאר המדינות מתאחדים עם הקורפוסים הפרוסיים ובהתאם לכך ממוספרים מחדש. הקורפוסים הבווארים נותרו עצמאיים ושמרו על המספור המקורי שלהם. עם פרוץ מלחמת העולם הראשונה באוגוסט 1914, היה הקורפוס תחת פיקוד קרל פון מרטיני. הוא נערך בחזית המערבית במסגרת הארמייה השישית אשר חייליה גויסו בעיקר מבוואריה (למעט הקורפוס ה-21 הכלל גרמני) והייתה תחת פיקוד רופרכט, נסיך הכתר מבוואריה. הקורפוס לקח חלק בקרב לורן, ולאחר מכן בקרב איפר הראשון והקרב על הסום. ב-1917 הוא השתתף בקרב משין וקרב פשנדל וב-1918 במתקפת האביב. הקורפוס פורק עם סיום המלחמה ופירוקה של ממלכת בוואריה (והקיסרות הגרמנית בכלל). מדיה וקבצים בנושא הקורפוס השני בוויקישיתוף הקורפוס הבווארי הראשון (בגרמנית) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
יונתן אגסי הציל את חיי

יונתן אגסי הציל את חיי (באנגלית: Jonathan Agassi Saved My Life) הוא סרט תיעודי ישראלי-גרמני משנת 2018 שכתב וביים תומר הימן. זוכה פרס הסרט התיעודי הטוב ביותר בפסטיבל הקולנוע ירושלים לשנת 2018 ופרס הסרט התיעודי הטוב ביותר בטקס פרסי אופיר לשנת 2019. הסרט הופק בתמיכת קרן מקור לסרטי קולנוע וטלוויזיה, הוט – ערוץ 8 ומועצת הפיס לתרבות ולאמנות. הוא הופץ בישראל ברשת בתי קולנוע לב. הקרנת הבכורה שלו הייתה ב-30 באוגוסט 2018. הסרט מתמקד ביונתן אגסי (שם הבמה של יונתן לנגר), נער דחוי מחולון שהמציא את עצמו מחדש כאחד מכוכבי הגיי-פורנו הגדולים בעולם, שחולק את חייו בין ברלין לישראל. הסרט מספק מבט נדיר על עולם הפורנו והליווי, בפירוט אינטימי ומפוכח, לצד יחסים מפתיעים בין אם ובנה שבוחנים מחדש את גבולות התא המשפחתי. זה סרט על אדם בודד שמחפש אהבה ומשמעות אך נשאב למסלול חיים הרסני. "יונתן אגסי הציל את חיי", במסד הנתונים הקולנועיים IMDb (באנגלית) "יונתן אגסי הציל את חיי", באתר Rotten Tomatoes (באנגלית) "יונתן אגסי הציל את חיי", באתר אידיבי "יונתן אגסי הציל את חיי", במסד הנתונים הקולנועיים KinoPoisk (ברוסית) יונתן אגסי הציל את חיי, קדימון הסרט באתר יוטיוב (אורך: 1:58) תומר קמרלינג, ‏ללכת עד הסוף, באתר ‏מאקו‏, 16 באוגוסט 2018 יונתן אגסי הציל את חיי, באתר TVC, בלוג הקולנוע של אלי מורנו, 19 באוגוסט 2018 גל אוחובסקי, ‏קשה ואמיץ, באתר ‏מאקו‏, 22 באוגוסט 2018 אבנר שביט‏, אחד הסרטים הכי נועזים שעשו בישראל, אבל גם הרבה יותר מזה, באתר וואלה, 23 באוגוסט 2018 לירוי שופן, לגמור כשמישהו אחר משלם את המחיר: על סרט ״יונתן אגסי הציל את חיי״, באתר (מגזין) פורטפוליו, 27 באוגוסט 2018 אורי קליין, ב"יונתן אגסי הציל את חיי", על כוכב של סרטי פורנו הומואיים, יצר תומר הימן סרט שהוא פצע פעור, באתר הארץ, 29 באוגוסט 2018 עופרה עופר אורן, "יונתן אגסי הציל את חיי": קשה ואמיץ או נצלני?, בבלוג "סופרת ספרים", 9 באוקטובר 2018 גילי איזיקוביץ, זנות, סמים וטראומת ילדות: כוכב הגיי פורנו יונתן אגסי מספר איך נגע בתחתית ונחלץ ממנה, באתר הארץ, 25 באוקטובר 2018 סמדר שילוני, "יונתן אגסי הציל את חיי": המלך הוא עירום, באתר ynet, 12 בנובמבר 2018 אביב שניר, מה שצריך לומר על יונתן אגסי, באתר "העוקץ", 29 בספטמבר 2018 יונתן אגסי הציל את חיי, באתר פסטיבל הקולנוע ירושלים, ‏2018 יונתן אגסי הציל את חיי, באתר קרן מקור לסרטי קולנוע וטלוויזיה
הקורפוס השלישי (בוואריה)

הקורפוס הראשון (בבווארית: III. Armee-Korps) היה קורפוס בצבא הבווארי בזמן שהיה חלק מצבא הקיסרות הגרמנית. הקורפוס לחם במלחמת העולם הראשונה ופורק ב-1919. הקורפוס הוקם ב-1 באפריל 1900. באותה תקופה הייתה ממלכת בוואריה חלק מהקיסרות הגרמנית והצבא הבווארי היה חלק מצבא הקיסרות הגרמנית, אולם מכיוון שבוואריה הייתה המדינה הגדולה ביותר בקיסרות אחרי פרוסיה, היא נהנתה מפריבילגיות שונות שהתבטאו בין היתר בתחום הצבאי. בעוד שבעתות מלחמה היו חייבות שאר המדינות לאחד את המטות הכלליים של צבאותיהן עם המטכ"ל הפרוסי, בוואריה הורשתה להחזיק מטכ"ל עצמאי. בעתות מלחמה היו הקורפוסים של שאר המדינות מתאחדים עם הקורפוסים הפרוסיים ובהתאם לכך ממוספרים מחדש. הקורפוסים הבווארים נותרו עצמאיים ושמרו על המספור המקורי שלהם. הקורפוס השלישי הוצב במחוז הצבאי הרביעי ובסיסו היה בנירנברג. עם פרוץ מלחמת העולם הראשונה באוגוסט 1914, היה הקורפוס תחת פיקוד לודוויג פון גבסטל. הוא נערך בחזית המערבית במסגרת הארמייה השישית אשר חייליה גויסו בעיקר מבוואריה (למעט הקורפוס ה-21 הכלל גרמני) והייתה תחת פיקוד רופרכט, נסיך הכתר מבוואריה. הקורפוס לקח חלק בקרב לורן, לאחר מכן לחם כחלק מפלגת הארמייה C. הקורפוס נטל חלק בקרב שמפאן השני ובקרב על הסום. ב-1917 הוחלף גבסטל בהרמן פון שטיין, אשר פיקד על הקורפוס במהלך קרב אראס וקרב פלנדריה. בהמשך הועבר הקורפוס לחזית האיטלקית כחלק מהארמייה ה-14. הוא קיבל תחת פיקודו באופן זמני גם את הדיוויזיה האוסטרו-הונגרית ה-50. הקורפוס השתתף בהצלחה בקרב קפורטו ובמרץ 1918 הוחזר לחזית המערבית כחלק מהארמייה ה-17 והשתתף במתקפת האביב. בספטמבר 1918 הוא נפרש בגבול ההולנדי, ופורק עם סיום המלחמה. מדיה וקבצים בנושא הקורפוס השלישי בוויקישיתוף הקורפוס הבווארי הראשון (בגרמנית) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
פורד מודל F

פורד מודל F (באנגלית: Ford Model F) היא מכונית פתוחה בסגנון מכונית עידן פליז בתצורת "Touring car" (אנ') מתוצרת יצרנית הרכב פורד האמריקאית אשר יוצרה בין השנים 1905–1906. 4 נוסעים מנוע קדמי מכל דלק - 9 גלון (34.06 ליטר) מחיר היחידה בשנת 1905 בארצות הברית - 1,000-1,200 דולר יוצרו כ-1,000 יחידות "פורד מודל F", שנת 1906 "פורד מודל F" "פורד מודל F", שנת 1905 "פורד מודל F", שנת 1905 - מבא לתא הנהג "פורד מודל F", שנת 1905 "פורד מודל F", שנת 1905 פרסומת של היצרן פורד ל-"פורד מודל F", שנת 1906 פרסומת של היצרן פורד ל-"פורד מודל F" (מימין למעלה), ולפורד - "מכונית הדוקטורים" (משמאל למטה) פרסומת של היצרן ל- 4 דגמי פורד משנת המודל 1905, "פורד מודל F" (מימין למעלה) פרסומת של היצרן ל-דגמי פורד משנת המודל 1905, "פורד מודל F" (מימין למעלה), מחיר היחידה 1,200 דולר פורד הנרי פורד פורד מודל B פורד מודל K ABC (מכונית) דגמי פורד שנת 1906: "פורד מודל K" "פורד מודל F" "פורד מודל N" - פרסומת היצרן מדיה וקבצים בנושא פורד מודל F בוויקישיתוף פורד מודל F, סרטון באתר יוטיוב Kimes, Beverly (1996). standard catalog of American Cars 1805-1942. Krause publications. ISBN 0-87341-428-4. דגמי "פורד" המוקדמים - בין השנים 1903-1908 ritzsite.nl/FORD_1/02_eford "פורד מודל F" conceptcarz.com/vehicle/z17236/ford-model-f "פורד מודל F" american-automobiles.com/Ford/1905-Ford
ביטקוין קאש

ביטקוין קאש (באנגלית: Bitcoin Cash) הוא מטבע מבוזר. באמצע 2017, קבוצה של מפתחי ביטקוין שרצתה להרחיב את מגבלת גודל הבלוק והציעו שינוי בקוד. השינוי נקרא פיצול קשה (hard fork), והוא נכנס לתוקף ב-1 באוגוסט 2017. כתוצאה מכך, פיצלו את רשת הביטקוין לשניים. בזמן הפיצול כל מחזיקי המטבע ביטקוין החזיקו באותה כמות של ביטקוין קאש. ביטקוין קאש הוא מטבע מבוזר ורשת תשלומים. ביחס לביטקוין הוא מאופיין בדרכים שונות בהן ספין-אוף, תוצר של פיצול קשה, שיבוט, גרסה שנייה או מטבע אלטרנטיבי (altcoin). בעקבות ייקור העמלות ברשת הביטקוין, פעלו כמה מחברי הקהילה לפצל את רשת הביטקוין כדי להרחיב את גודל הבלוקים. השינוי הגיע לשיא בחודש יולי 2017 לאחר שכמה חברים בקהילת הביטקוין אימצו BIP 91 מבלי להגדיל את מגבלת גודל הבלוקים, צעד שפעל לטובתם של אלו שראו בביטקוין השקעה דיגיטלית והגביל את השימוש במטבע כאמצעי תשלום. ההצעה הראשונה, Segwit2X, דגלה בפיצול רך ותכננה להרחיב את המערכת בהדרגתיות עד למקסימום של 4 מגה בייט לכל בלוק, וההצעה השנייה, שהגיעה מקהילת הכורים, דרשה להגדיל את גודל הבלוקים ב-8 מגה בייט באופן מידי. התוצאה הייתה פיצול קשה והקמת מטבע חדש – ביטקוין קאש (BCH). מדיה וקבצים בנושא ביטקוין קאש בוויקישיתוף אתר האינטרנט הרשמי של ביטקוין קאש ביטקוין קאש, ברשת החברתית אקס (טוויטר) יניב אביטל, הביטקוין התפצל ל-2 מטבעות. עכשיו בואו נבין מה זה אומר, באתר geektime,‏ 2 באוגוסט 2017 ביטקוין קאש, באתר "גלובס" בדיקת מחיר מעודכן ב coinriders "ביטקוין קאש (Bitcoin Cash, bch) – מידע עדכני ומקיף על שער המטבע | Coindex". | COINDEX. 2018-01-28. נבדק ב-2018-08-12.
אליפות העולם בכדוריד 2009

אליפות העולם בכדוריד 2009 היא אליפות העולם ה-21 והיא נערכה על ידי איגוד הכדוריד העולמי. הטורניר התקיים בקרואטיה בין ה-16 בינואר ל-1 בפברואר 2009. משחק הגמר נערך בזגרב ב-Arena Zagreb שכולל 15,200 מקומות. צרפת זכתה באליפות בפעם השלישית בתולדות הנבחרת. מפת הערים המארחות בקרואטיה   ספליט אוסייק ואראז'דין זאדאר פולה פורץ' זגרב הקבוצות חולקו ל-4 בתים. 2 נבחרות חזקות מכל בית העפילו לשלב הבתים המתקדם שכלל שני בתים. 2 נבחרות בכל בית העפילו לחצי הגמר. הנבחרות שלא העפילו לשלב השני, התמודדו על "גביע הנשיא". משחקי הבית נערכו באוסייק באולם Gradski vrt Hall שמכיל 3,500 מקומות. משחקי הבית נערכו בספליט באולם Spaladium Arena שמכיל 10,900 מקומות. משחקי הבית נערכו בואראז'דין באולם Varaždin Arena שמכיל 5,200 מקומות. משחקי הבית נערכו בפורץ' באולם Žatika Sport Centre שמכיל 3,500 מקומות. משחקי הבית נערכו בזגרב באולם Arena Zagreb שמכיל 15,000 מקומות. משחקי הבית נערכו בזאדאר באולם Krešimir Ćosić Hall שמכיל 8,600 מקומות. נבחרת ישראל בכדוריד במסגרת מוקדמות אירופה הוגרלה בבית ז'. הנבחרת סיימה את הבית במקום השני וסיימה את השתתפותה. מדיה וקבצים בנושא אליפות העולם בכדוריד 2009 בוויקישיתוף מידע באתר איגוד הכדוריד העולמי נתונים מאתר טודור66 מוקדמות אירופה משחק הגמר, סרטון באתר יוטיוב
קורפוס הפרשים שמטו

קורפוס הפרשים שמטו (בגרמנית: Kavallerie-Korps Schmettow) היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק ב-1919. הקורפוס הוקם ב-1916 כקורפוס פרשים, וב-1917 הפך לקורפוס חי"ר בשם הקורפוס ה-65. עם פרוץ מלחמת העולם הראשונה ב-1914 היו לצבא הקיסרות הגרמנית ארבעה קורפוסים של חיל פרשים. עם זאת, הפרשים התגלו כלא-יעילים לנוכח מלחמת החפירות, ובהדרגה הוסבו קורפוסי הפרשים לקורפוסים של חי"ר. כך קרה, שכאשר הצטרפה ממלכת רומניה למלחמה, לא היה לגרמניה פיקוד פרשים מסודר בחזית המזרחית. לפיכך ב-31 באוגוסט 1916 אוחדו בחיפזון מספר יחידות פרשים גרמניות ואוסטרו-הונגריות ליצירת קורפוס הפרשים שמטו בפיקוד אברהרד פון שמטו. הקורפוס כלל את דיוויזיית הפרשים הגרמנית ה-3, דיוויזיית הפרשים האוסטרו-הונגרית ה-1 והדיוויזיה ה-51 של ההונבד (המרכיב ההונגרי בצבא האוסטרו-הונגרי). הקורפוס השתתף בהצלחה במערכה ברומניה כחלק מהארמייה התשיעית של אריך פון פאלקנהיין. הוא לחם בקרב טרנסילבניה, קרב בוקרשט וקרב ארגס. עם סיום המערכה הרומנית פורק הקורפוס והפך לקורפוס חי"ר בשם הקורפוס ה-65. שמטו המשיך לפקד עליו. הקורפוס הועבר לחזית המערבית כחלק מהארמייה השביעית כשהוא כולל ארבע דיוויזיות. הקורפוס השתתף בקרב השני על האן ולאחר מכן במתקפת האביב ומתקפת מאה הימים. הקורפוס פורק עם סיום המלחמה. קורפוסי הפרשים של הצבא הקיסרי באתר Die höchsten Kommandostellen des Heeres (בגרמנית)
IC 2574

IC 2574, נקראת גם ערפילית קודינגטון, היא גלקסיה ספירלית ננסית שנמצאת בקבוצת הכוכבים הדובה הגדולה במרחק של כ-11.4 מיליון שנות אור ממערכת השמש, ושייכת לקבוצת M81. לגלקסיה בהירות נראית מדרגה 10.9 והיא התגלתה ב-1898 על ידי האסטרונום אדווין קודינגטון. בשנת 1910 ג'ון דרייר הכניס אותה לקטלוג האינדקס השני תחת הציון IC 2574 כשהיא מתוארת כעמומה מאוד, גדולה מאוד ובעלת צורה לא מוגדרת. הגלקסיה נמצאת כ-5.75 מעלות ממערב-דרום-מערב לכוכב λ (למבדא) בדרקון וכ-7.65 מעלות מצפון-מערב לדובהה. כ-2.3 מעלות ממערב-צפון-מערב לה נמצאת NGC 3077 וכ- 3 מעלות ממערב-צפון-מערב לה נמצאת M81, שתיהן שייכות גם כן לקבוצת M81. גודלה הזוויתי של הגלקסיה הוא כ-13 דקות קשת, שממרחקה שקול לקוטר של קרוב ל-45,000 שנות אור, מעט פחות מחצי הקוטר של שביל החלב. מסתה מוערכת בכ-‎8.2×109‎ מסות שמש, כ-2% ממסת שביל החלב, כך שהיא מסווגת גם כגלקסיה ננסית, אך רק כ-11% ממסתה היא של חומר נראה וכמעט 90% ממסתה היא חומר אפל שמהותו אינה ידועה. מהמסה הנראית, לפחות שני שלישים הוא גז חופשי (מימן והליום) ורק כשליש כוכבים. המימן החופשי יוצר אזורי H I גדולים שבהם נוצרים כוכבים חדשים. יצירת הכוכבים משאירה אזורים חסרי גז המוקפים במעטפות גדולות של חומר. בגלקסיה נמצאים צבירי כוכבים צעירים שגילם נע בין מספר מיליוני שנים ל-100 מיליון שנים ומסה שמגיעה למאות אלפי מסות שמש, המוקפים במעטפת עצומה של גז, שככל הנראה נוצרה מרוחות השמש החזקות של כוכבי הצבירים וכן משאריות סופרנובות של הכוכבים המסיביים ביותר שנוצרו בצבירים. גלי ההלם שיוצרות הסופרנובות גורמים לדחיסה של הגז שבמעטפת וליצירה של כוכבים חדשים נוספים. למרות שקשה להבחין בזרועות ספירליות בגלקסיה, היא מסווגת כגלקסיה ספירלית ננסית מהסוג של ענן מגלן הגדול. מדיה וקבצים בנושא IC 2574 בוויקישיתוף IC 2574, בבסיס הנתונים SIMBAD לגרמי שמיים אסטרונומיים SIMBAD: IC 2574 NED: IC 2574 N. Martimbeau, C. Carignan & J.-R. Roy: Dark matter distribution and the HI-Hα connection in IC 2574, Astronomical Journal, vol. 107, no. 2, p. 551 (1994) Hubble Space Telescope: Faint galaxy with popping pink features, Picture of the week, 26 December 2011 J. L. E. Dreyer: Second Index Catalogue of Nebulæ and Clusters of Stars, containing objects found in the years 1895 to 1907; with Notes and Corrections to the New General Catalouge and to the Index Catalogue for 1888-94, Memoirs of the Royal Astronomical Society, Vol. 59, p.129 (1910) F. Walter & E. Brinks: Holes and Shells in the Interstellar Medium of the Nearby Dwarf Galaxy IC 2574, The Astronomical Journal, Vol. 118, Iss. 1, p. 273 (1999) S. G. Stewart & F. Walter : Ultraviolet Observations of the Powering Source of the Supergiant Shell in IC 2574, The Astronomical Journal, Vol. 120, Iss. 4, p. 1798-9 (2000)
קורפוס המילואים של המשמר

קורפוס המילואים של המשמר (בגרמנית: Garde-Reserve-Korps) היה קורפוס בצבא הקיסרות הגרמנית. הקורפוס לחם במלחמת העולם הראשונה ופורק עם סיומה. קורפוס המילואים של המשמר הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס המשמר. כמפקדו הראשון מונה מקס פון גלוויץ. בצבא הקיסרי היו בדרך כלל יחידות המילואים איכותיות פחות, אולם בקורפוס זה היו יחידות משמר רגילות. הקורפוס נערך בחזית המערבית כחלק מהארמייה השנייה בפיקוד קרל פון בילוב. הקורפוס השתתף בפלישה הגרמנית לבלגיה וביצע מספר פשעי מלחמה. לאחר סיום המצור על נאמור הועבר הקורפוס לחזית המזרחית כדי לחזק את הארמייה השמינית. במהלך הקרב הראשון על האגמים המזוריים הוצב הקורפוס ככח הגנה באזור קניגסברג. לאחר סיום הקרב הועבר הקורפוס כחלק מהארמייה התשיעית לשלזיה כדי לסייע לצבא האוסטרו-הונגרי בקרב גליציה. הקורפוס השתתף בקרב על הוויסלה ולאחר מכן במתקפת הקרפטים. ב-9 בפברואר 1915 פורק הקורפוס ועל בסיסו הוקמה פלגת הארמייה גלוויץ. ב-18 באפריל 1916 הוקם הקורפוס מחדש בחזית המערבית תחת פיקודו של וולף רודולף מרשל פון אלטנגוטרן. הקורפוס השתתף בקרב על הסום, קרב אראס, קרב פשנדל ומתקפת האביב. ב-24 בנובמבר 1918 הוחלף אלטנגוטרן ברודולף רוש שפיקד על הקורפוס עד סוף המלחמה. גנרל חיל התותחנים מקס פון גלוויץ (2 באוגוסט 1914 - 9 בפברואר 1915) גנרל חיל הפרשים וולף רודולף פרייהר מרשל פון אלטנגוטרן (18 באפריל 1916 - 23 בנובמבר 1918) גנרל-לויטננט רודולף רושה (24 בנובמבר - 21 בדצמבר 1918) קורפוסי המילואים של הצבא הקיסרי באתר The Prussian Machine